[image: image1.wmf]
[image: image2.wmf]РЕПУБЛИКА БЪЛГАРИЯ


Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Производствена база с. Замфирово, общ. Берковица (производство на боза), с оператор „ЕЛИТ 06” ЕООД, с. Замфирово
Дата на извършване на проверката: 21.06.2017 г.

Място на извършване на проверката: с. Замфирово, общ. Берковица 
Проверени компоненти и фактори на околната среда:

· Отпадъци 
· Опасни химични вещества и смеси
Цели на проверката:
Извършване на извънредна комплексна проверка по фактори и компоненти на околната среда за изпълнение изискванията на:

· Закон за управление на отпадъците (ЗУО) и условията в регистрационен документ за третиране на неопасни отпадъци;
· Наредба №1 за реда и образците, по които се предоставя информация за дейностите по отпадъците, както и реда за водене на публични регистри;
· Наредба за изискванията за третиране и транспортиране на производствените и на опасните отпадъци;
· Наредба за опаковките и отпадъците от опаковки;
· Наредба за определяне на реда и размера за заплащане на продуктова такса;
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) №1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH);

· Наредба за реда и начина за съхраняване на опасни химични вещества и смеси;

Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-167/14.06.2017 г. на директора на РИОСВ – Монтана за извършване на комплексна проверка на място на обект: производствена база с. Замфирово, общ. Берковица (производство на боза), с. Замфирово, общ. Берковица, с оператор „ЕЛИТ - 06” ЕООД,                с. Замфирово.
На 21.06.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-167/14.06.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-45/21.06.2017 г. 
Проверени са:
· Документи и данни, свързани със законовите и подзаконови нормативни актове по околна среда

Констативна част:
Основната дейност на дружеството е производство на гипс и гипсово-циментови смеси. Към момента на проверката дружеството работи с минимално натоварване. 
1. Фактор „Отпадъци”
Проверката е във връзка с чл. 14 и чл. 59 от ЗУО и Наредбата за определяне на реда и размера за заплащане на продуктова такса. Пусканите на пазара продукти са опаковани в опаковки от пластмаса. Дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно сключен договор с организация по оползотворяване – „Екопак България“ АД, гр. София. Представени са счетоводни документи касаещи продуктовите такси. 
2. Фактор „Опасни химични вещества и смеси”

Дружеството е потребител по веригата на химични вещества и смеси за дезинфекция и почистване на повърхности. Веществата и смесите се съхраняват в оригинални фабрични опаковки в обособен склад с ограничен достъп, съгласно изискванията на информационните листа за безопасност (ИЛБ) и Наредбата за реда и начина на съхранение на опасни химични вещества и смеси..

Представена е декларация за съответствие на гранулата, предназначен за контакт с храни и ИЛБ за полипропилен хомополимер. Идентифицираните употреби са за опаковки за хранителни продукти. Представена е декларация за съответствие на произвежданите бутилки съгласно Регламент 1953/2004 г. и Регламент 10/2011 г. за пластмасови опаковки, предназначени за контакт с храни.
Заключение:
 Операторът е изпълнил задълженията, които има в съответствие с екологичното законодателство.
От извършената проверка не са дадени предписания.

Приоритети за последваща контролна дейност:

· Законосъобразно управление на отпадъците.

